Vera Farmigová

Vera Farmigová (* 6. august 1973, Clifton, New Jersey, Spojené štáty) je americká herečka ukrajinského pôvodu, ktorá bola nominovaná na Oscara v roku 2010 za film Lietam v tom.

Detstvo a mladosť 
Vera Ann Farmigová sa narodila 6. augusta 1973 v Cliftone, v štáte New Jersey, v Spojených štátoch ukrajinským rodičom Mykolovi a Ľube Farmigovým. Má šesť súrodencov. Známa je tiež jej najmladšia sestra Taissa Farmigová, ktorá je tiež herečkou. 

Vyrastala v katolícky založenej rodine v ukrajinskej komunite a po anglicky sa naučila, keď mala šesť rokov.

Po skončení Ukrainian Catholic School v Newarku a Hunterdon Central Regional High School prišla so snom, že by sa chcela stáť očnou lekárkou. Tento sen jej však nevyšiel, a tak sa prihlásila na Syracuse University's School of Visual and Performing Arts, kde ju prijali a už v roku 1996 sa ukázala v jej prvej úlohe na Broadwayi.

Kariéra 
Po niekoľko menších úlohách účinkovala aj v televízii, či v televíznych seriáloch, ako napríklad „Roach“, kde si zahrala po boku Heatha Ledgera.

V roku 1998 získala úlohu vo filme Poprava, po boku Anne Heche či Vince Vaughna. 

Za film Down to the Bone z roku 2004 dostala ocenenie za najlepšiu herečku na Sundance Film Festivale.

Objavila sa aj po boku herca Paula Walkera vo fillme Zbesilý útek z roku 2006 a v tom istom roku stvárnila aj zábavnú prostitútku vo filme Krádeže a vlámania.

V roku 2008 si zahrala manželku nemeckého dôstojníka vo filme Chlapec v pruhovanom pyžame, ktorý hovorí o zverstvách ktoré boli páchané na židoch počas druhej svetovej vojny.

V roku 2009 stvárnila milenku Alex, Georgea Clooneyho vo filme Lietam v tom, ktorý jej vyslúžil nomináciu na Oscara, Zlatý glóbus či cenu BAFTA. Po boku Jakea Gyllenhaala sa objavila v thrilleri Zdrojový kód z roku 2011. 

V roku 2013 sa objavila v seriáli Bates Motel, ktorý hovorí príbeh Normana Batesa a jeho matky Normy a vychádza z drámy Psycho, ktorú natočil v roku 1960 režisér Alfred Hitchcock. Natáčanie seriálu sa skončilo v roku 2017. V rovnakom roku, sa Farmigová objavila aj mysterióznom horore The Conjuring založenom na  skutočných udalostiach, ktoré riešia manželia Ed a Lorraine Warrenoví a vyslúžil si aj druhé pokračovanie z roku 2016.

Spoločne s Liamom Neesonom hrala v akčnom thrilleri Muž vo vlaku, ktorý bol prístupný verejnosti v januári 2018. V rovnakom roku, stvárnila postavu Laury Jaconiovej v komediálnom dramatickom filme Traja na ceste, ktorý mal premiéru v marci 2018. Vo filme si zahrala po boku Christophera Plummera, Petera Fondu či Christophera Lloyda.

Spoločne s hercom Jamieom Bellom sa objavila v dráme Skin, ktorý mal premiéru na Medzinárodnom filmovom festivale v Toronte v septembri 2018. V rovnakom roku sa po bo boku Hugha Jackmana objavila v biografickom filme s názvom Hlavný kandidát. V máji 2019 stvárnila postavu Dr. Emmy Russellovej v tretej časti filmu Godzilla: King of the Monsters, ktorý režíruje Michael Dougherty. V rovnakom roku si zahrala vedľajšiu postavu vo filme Annabelle 3: Návrat, kde stvárnila postavu Lorraine Warrenovej. Objavila sa tiež v televíznom seriály spoločnosti Netflix, Keď nás vidia, kde za svoju rolu bola nominovaná na cenu Emmy Award.  

V roku 2021 sa objaví vo filmovom prequeli Sopranovci, v kriminálnej dráme The Many Saints of Newark, kde stvárni postavu Liviu Soprano. Zopakovala si tiež postavu Lorraine Warren, vo filme V zajatí démonov 3: Prinútil ma k tomu diabol, ktorý mal premiéru v júni 2021. Po boku herca Ewana McGregora, sa objaví v jednej epizóde pripravovaného televízneho seriálu Halston.

Súkromný život 
Farmigová sa v roku 1997 spoznala počas natáčania televízneho seriálu Roar, so Sebastianom Rochém, za ktorého sa potajme vydala v roku 1997. Manželstvo bolo bezdetné a pár sa rozviedol v roku 2004. V septembri 2008 sa vydala za hudobníka Renna Hawkeya. V roku 2009 sa im narodilo prvé dieťa, syn Fynn a o rok neskôr sa im narodila dcéra Gytta Lubov. Rodina vlastní dva domy v New Yorku a vo Vancouveri - v Britskej Kolumbii, v Kanade. Farmigová je kresťankou bez denominácie.

Externé odkazy 
 Vera Farmigová na Internet Movie Database (po anglicky)

Zdroje 
 Tento článok je čiastočný alebo úplný preklad článku Vera Farmiga na anglickej Wikipédii.

Filmové herečky USA
Televízne herečky USA
Filmové režisérky USA
Filmoví producenti USA
Súrodenci v herectve
Osobnosti USA ukrajinského pôvodu
Osobnosti z New Jersey